b'\n_START_ARTICLE_\nAnton \xc5\xa0ipulin\n_START_SECTION_\nArvokilpailut\n_START_PARAGRAPH_\n\xc5\xa0ipulin saavutti nuorten MM-kilpailuissa kultaa sprintiss\xc3\xa4 ja takaa-ajossa 2008 sek\xc3\xa4 hopeaa normaalimatkalla 2007 ja 2008. EM-kilpailujen nuorten sarjassa h\xc3\xa4n sai kultaa normaalimatkalla, sprintiss\xc3\xa4 ja takaa-ajossa 2008 sek\xc3\xa4 hopeaa sprintiss\xc3\xa4 ja pronssia takaa-ajossa 2007. EM-kisojen miesten sprintiss\xc3\xa4 h\xc3\xa4n oli kolmas 2009._NEWLINE_\xc5\xa0ipulin oli mukana Ven\xc3\xa4j\xc3\xa4n pronssia voittaneessa viestijoukkueessa Vancouverin olympialaisissa 2010 ja hopeajoukkueessa Hanty-Mansijskin MM-kilpailuissa 2011. Ruhpoldingin MM-kilpailuissa 2012 h\xc3\xa4n nousi sprintin 13. sijalta takaa-ajossa pronssille. Nov\xc3\xa9 M\xc4\x9bston MM-kilpailuissa 2013 h\xc3\xa4n oli sprintiss\xc3\xa4 seitsem\xc3\xa4s ja nousi takaa-ajossa j\xc3\xa4lleen pronssille. Yhteisl\xc3\xa4ht\xc3\xb6kilpailussa h\xc3\xa4n sai hopeaa. Sot\xc5\xa1in olympialaisissa 2014 h\xc3\xa4n hiihti ankkuriosuuden kultaa voittaneessa Ven\xc3\xa4j\xc3\xa4n viestijoukkueessa. Sprintiss\xc3\xa4 h\xc3\xa4n sijoittui nelj\xc3\xa4nneksi, yhteisl\xc3\xa4hd\xc3\xb6ss\xc3\xa4 11:nneksi ja takaa-ajossa 14:nneksi. Kontiolahden MM-kilpailuissa 2015 h\xc3\xa4n nousi sprintin 18. sijalta takaa-ajossa hopealle. Yhteisl\xc3\xa4ht\xc3\xb6kilpailussa h\xc3\xa4n oli seitsem\xc3\xa4s ja normaalimatkalla 16:s. Oslon MM-kilpailuissa 2016 h\xc3\xa4n sijoittui takaa-ajossa ja yhteisl\xc3\xa4hd\xc3\xb6ss\xc3\xa4 yhdeks\xc3\xa4nneksi sek\xc3\xa4 normaalimatkalla 14:nneksi. Hochfilzen MM-kilpailuissa 2017 h\xc3\xa4n hiihti ankkuriosuuden kultaa voittaneessa Ven\xc3\xa4j\xc3\xa4n viestijoukkueessa, sai pronssia sekaviestiss\xc3\xa4, oli nelj\xc3\xa4s takaa-ajossa ja yhteisl\xc3\xa4hd\xc3\xb6ss\xc3\xa4 sek\xc3\xa4 seitsem\xc3\xa4s normaalimatkalla._NEWLINE_Rulla-ampumahiihdon MM-kilpailuissa \xc5\xa0ipulin sai pronssia sprintiss\xc3\xa4 2012.\n_START_SECTION_\nMaailmancup\n_START_PARAGRAPH_\n\xc5\xa0ipulin sijoittui maailmancupissa ensimm\xc3\xa4isen kerran kolmen parhaan joukkoon voitettuaan Antholzin pikakilpailun tammikuussa 2011. Samana viikonloppuna h\xc3\xa4n oli yhteisl\xc3\xa4ht\xc3\xb6kilpailussa kolmas. Seuraavalla kaudella h\xc3\xa4n voitti Nov\xc3\xa9 M\xc4\x9bston takaa-ajokilpailun, oli toinen Antholzin yhteisl\xc3\xa4ht\xc3\xb6kilpailussa ja kolmas Hanty-Mansijskin yhteisl\xc3\xa4hd\xc3\xb6ss\xc3\xa4. Maailmancupin kokonaiskilpailussa h\xc3\xa4n sijoittui kahdeksanneksi ja yhteisl\xc3\xa4ht\xc3\xb6cupissa viidenneksi._NEWLINE_Kaudella 2012\xe2\x80\x932013 \xc5\xa0ipulin oli kolmas \xc3\x96stersundin takaa-ajokilpailussa. Antholzissa h\xc3\xa4n voitti sek\xc3\xa4 pikakilpailun ett\xc3\xa4 takaa-ajon. Maailmancupin kokonaiskilpailussa h\xc3\xa4n oli yhdeks\xc3\xa4s ja takaa-ajocupissa kolmas. Kaudella 2013\xe2\x80\x932014 h\xc3\xa4n sijoittui kolmanneksi Annecyn takaa-ajokilpailussa. Pokljukassa h\xc3\xa4n oli pikakilpailussa toinen ja voitti takaa-ajon. Maailmancupin kokonaispisteiss\xc3\xa4 h\xc3\xa4n oli yhdeks\xc3\xa4s ja takaa-ajocupissa nelj\xc3\xa4s._NEWLINE_Kaudella 2014\xe2\x80\x932015 \xc5\xa0ipulin sijoittui \xc3\x96stersundin takaa-ajokilpailussa toiseksi. Pokljukassa h\xc3\xa4n voitti pikakilpailun sek\xc3\xa4 yhteisl\xc3\xa4hd\xc3\xb6n ja oli takaa-ajossa toinen. Oberhofissa h\xc3\xa4n oli yhteisl\xc3\xa4ht\xc3\xb6kilpailussa toinen ja Oslossa pikakilpailussa kolmas. Hanty-Mansijskissa h\xc3\xa4n oli yhteisl\xc3\xa4hd\xc3\xb6ss\xc3\xa4 ja pikakilpailussa toinen ja takaa-ajossa kolmas. Maailmancupin kokonaispisteiss\xc3\xa4 h\xc3\xa4n oli toinen ja voitti yhteisl\xc3\xa4ht\xc3\xb6cupin. Pikakilpailun ja takaa-ajon cupeissa h\xc3\xa4n oli toinen._NEWLINE_Kaudella 2015\xe2\x80\x932016 \xc5\xa0ipulin sijoittui kolmanneksi Hochfilzenin ja Pokljukan takaa-ajokilpailuissa sek\xc3\xa4 Ruhpoldingin normaalimatkalla. Anterselvassa h\xc3\xa4n voitti takaa-ajon ja oli Canmoressa pikamatkalla toinen. Presque Islessa \xc5\xa0ipulin sijoittui pikamatkalla toiseksi ja takaa-ajossa kolmanneksi. Maailmancupin kokonaiskilpailussa h\xc3\xa4n oli kolmas. Takaa-ajon cupissa h\xc3\xa4n sijoittui toiseksi, yhteisl\xc3\xa4ht\xc3\xb6cupissa kolmanneksi, normaalimatkan cupissa nelj\xc3\xa4nneksi ja pikakilpailucupissa viidenneksi._NEWLINE_\xc5\xa0ipulin sijoittui kaudella 2016\xe2\x80\x932017 Pokljukassa kolmanneksi sek\xc3\xa4 pikakilpailussa ett\xc3\xa4 takaa-ajossa. Nov\xc3\xa9 M\xc4\x9bstossa h\xc3\xa4n oli toinen pikakilpailussa ja takaa-ajossa. Anterselvassa h\xc3\xa4n voitti normaalimatkan ja sijoittui kolmanneksi yhteisl\xc3\xa4hd\xc3\xb6ss\xc3\xa4. Pyeongchangin takaa-ajossa h\xc3\xa4n oli toinen. Oslossa h\xc3\xa4n sijoittui pikakilpailussa kolmanneksi ja voitti takaa-ajon. H\xc3\xa4n sijoittui maailmancupin kokonaiskilpailussa, normaalimatkojen ja takaa-ajon cupeissa toiseksi ja yhteisl\xc3\xa4ht\xc3\xb6cupissa kolmanneksi._NEWLINE_Kaudella 2017\xe2\x80\x932018 \xc5\xa0ipulin sijoittui Le Grand-Bornandissa ja Antholzissa kolmanneksi takaa-ajokilpailussa. Kontiolahdella h\xc3\xa4n voitti pikakilpailun ja oli yhteisl\xc3\xa4hd\xc3\xb6ss\xc3\xa4 kolmas. H\xc3\xa4n sijoittui maailmancupin kokonaiskilpailussa ja takaa-ajocupissa kolmanneksi, pikakilpailucupissa nelj\xc3\xa4nneksi ja yhteisl\xc3\xa4ht\xc3\xb6cupissa viidenneksi._NEWLINE_\xc5\xa0ipulin lopetti uransa ampumahiiht\xc3\xa4j\xc3\xa4n\xc3\xa4 joulukuussa 2018.'